
Narva Linnavalitsuse eluruumi kohandamise toetuse komisjoni koosseisu kinnitamine

1. Asjaolud ja menetluse käik
Narva Linnavalitsuse 09.11.2022 korraldusega nr 785-k kinnitati Narva Linnavalitsuse eluruumi kohandamise toetuse komisjoni koosseis.
Narva Linnavolikogu 19.04.2018 määrusega nr 9 kinnitati „Eluruumi kohandamise toetuse määramise kord Narva linnas“. Eluruumi kohandamise toetuse eesmärgiks on korraldada eluruumi kohandamist vastavalt puuetega inimeste erivajadustele, soodustades kohanduse saajate iseseisvat toimetulekut ja kõrvaldades puudest tingitud takistusi eluruumi sisenemisel, eluruumis liikumisel ja enesega toimetulekul.
Narva Linnavolikogu 19.04.2018 määruse nr 9 „Eluruumi kohandamise toetuse määramise kord Narva linnas“ § 7 lõigete 1 ja 2 kohaselt Narva linna Sotsiaalabiameti poolt kogutud avaldused koos vajalike dokumentidega esitatakse hiljemalt üks kuu enne taotlusvooru lõppemist Narva Linnavalitsuse poolt moodustatud komisjonile, komisjoni kuuluvad Narva Linnavalitsuse ametiasutuste ehitus- ja sotsiaalvaldkondades pädevad spetsialistid. Komisjon vaatab läbi esitatud dokumendid ja koostab taotlejate nimekirja, kelle andmete põhjal esitatakse Rahandusministeeriumile taotlus.
Käesoleval ajal tekkis vajadus muuta Narva Linnavalitsuse eluruumi kohandamise toetuse komisjoni koosseisu.

2. Õiguslikud alused
2.1. Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2.  Narva Linnavolikogu 29.06.2000 määrusega nr 36 kinnitatud Narva linna põhimääruse punkti 5.7.1 alusel on linnavalitsusel õigus moodustada oma korraldusega alalisi komisjone.

3. Otsus
Kinnitada Narva Linnavalitsuse eluruumi kohandamise toetuse komisjoni koosseis alljärgnevalt:

Komisjoni esimees                          -  Kristi Mürk, Narva Linna Sotsiaalabiameti direktor;

Komisjoni aseesimees	-   Andrei Antonov, linnaarst, Narva Linna Sotsiaalabiameti
   	    tervise- ja sotsiaalosakond;

Komisjoni liikmed	-   Alla Ojavere, Narva Linna Sotsiaalabiameti
[bookmark: _GoBack]   	    lastekaitse osakonna peaspetsialist (osakonna juhataja);

-   Jevgeni Smirnov, Narva Linnavalitsuse Linnamajandusameti 
    kommunaal- ja ehitusosakonna ehituse vanemspetsialist; 

-   Ksenia Muru, Narva Linna Sotsiaalabiameti 
    tervise- ja   sotsiaalosakonna spetsialist;

-   Taibja Lagunova, Narva Linna Sotsiaalabiameti
     pearaamatupidaja (osakonna juhataja);

   -    Nadezda Dorofeeva, Narva Linna Sotsiaalabiameti sekretär,
        komisjoni sekretär.    
                                     
4. Rakendussätted
4.1.  Tunnistada kehtetuks Narva Linnavalitsuse 09.11.2022 korraldus nr 785-k „Narva Linnavalitsuse eluruumi kohandamise toetuse komisjoni koosseisu kinnitamine“.
4.2.  Korraldus jõustub seaduses sätestatud korras.
4.3.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse  Tartu Halduskohtu Jõhvi kohtumajale halduskohtumenetluse seadustikus sätestatud korras                     30 päeva jooksul arvates korralduse teatavakstegemisest.




Katri Raik                                                                            		Üllar Kaljuste
Linnapea	                                                                     		Linnasekretär                                                  







					
